ຜົນການຢັ່ງຫາງສຽງ: ຜູ້ນຳຝ່າຍຄ້ານ ມີຄະແນນນຳໜ້າ ໃນການເລືອກຕັ້ງປະທານາທິບໍດີ ທີ່ຮອນດູຣັສ
ຂ່າວສຳຄັນອື່ນໆ: ຢູຣູກວາຍ ທຳການເລືອກຕັ້ງ ປະທານາທິບໍດີ ຮອບສອງ; ປະທານສະພາອິຣ່ານ ເຕືອນວ່າອິຣ່ານ ອາດຫລຸດການຮ່ວມມື ດ້ານ ນິວເຄລຍລົງ; EU ຊຸກຍູ້
ຊາວຮອນດູຣັສຜູ້ມີສິດເລືອກຕັ້ງ ພາກັນໄປລົງຄະແນນສຽງ ໃນວັນອາທິດມື້ນີ້ ເພື່ອປ່ອນບັດເອົາປະທານາທິບໍດີຄົນໃໝ່ຫ້າເດືອນຫລັງຈາກທີ່ປະທານາທິບໍດີ Manuel Zelaya ຖືກໂຄ່ນລົ້ມອອກຈາກອຳນາດ ຜົນການຢັ່ງຫາງສຽງເມື່ອໄວໆມານີ້ສະແດງວ່າຜູ້ສະມັກເລືອກຕັ້ງຫົວນິຍົມແນວທາງເດີມ ທ່ານ Porfirio "Pepe" Lobo ຈາກພັກແຫ່ງຊາດທີ່ເປັນຝ່າຍຄ້ານນັ້ນ ມີຄະແນນນຳໜ້າທ່ານ Elvin Santos ຄູ່ແຂ່ງເຖິງ 16% ທ່ານຊານຕົສມາຈາກພັກເສຣີນິຍົມຂອງລັດຖະບານທ່ານ Zelaya ທີ່ໂຄ່ນລົ້ມທ່ານເອງ ອອກຈາກອຳນາດນັ້ນ ທັງທ່ານໂລໂບ ກັບທ່ານຊານຕົສ ຕ່າງກໍສະນັບສະນູນການໂຄ່ນລົ້ມ ທ່ານ Zelaya ຊື່ງໄດ້ສົ່ງຜົນໃຫ້ນາໆຊາດໂດດດ່ຽວປະເທດທີ່ທຸກຈົນໃນພາກພື້ນອາເມີລິກາກາງແຫ່ງນີ້ ຫລາຍຂື້ນ ທັງສອງທ່ານໄດ້ເຊັນໜັງສື ປະຕິຍານວ່າຈະເຄົາລົບນັບຖືຜົນການເລືອກຕັ້ງໃນມື້ນີ້ ແລະຈະນັບຖືກົດໝາຍລັດຖະທຳມະນູນ ຂໍ້ທີ່ຫ້າມການສະມັກເລືອກຕັ້ງຄືນໃໝ່ອີກນັ້ນ ທ່ານ Zelaya ຖືກໂຄ່ນ ລົ້ມຈາກອຳນາດ ກໍຍ້ອນພະຍາຍາມຊຸກຍູ້ໃຫ້ມີການລົງປະຊາມະຕິເພື່ອລົບລ້າງຂໍ້ຫ້າມດັ່ງກ່າວ ການເລືອກຕັ້ງໃນມື້ນີ້ ແມ່ນໄດ້ກຳນົດໄວ້ກ່ອນການກໍ່ລັດຖະປະຫານໂຄ່ນລົ້ມທ່ານZelaya ໃນເດືອນມີຖຸນາ ຢູຣາກວາຍ: ປະຊາຊົນຢູຣູກວາຍພາກັນໄປປ່ອນບັດຄືກັນໃນວັນອາທິດມື້ນີ້ໃນການເລືອກ ຕັ້ງ ປະທານາທິ ບໍດີຮອບຕັດສິນຊີ້ຂາດ ເພື່ອເລືອກເອົາປະທານາທິບໍດີ ຄົນໃໝ່ເຂົ້າ ດຳລົງຕຳແນ່ງໃນເດືອນມີນາປີໜ້ານີ້ ການ ແຂ່ງຂັນເລືອກຕັ້ງຄັ້ງນີ້ ແມ່ນລະວ່າງທ່ານJose Mujica ອະດີດຜູ້ນຳກອງໂຈນ ແລະອະດີດປະທານາທິບໍດີ Luis Alberto Lacalle ຈາກຜົນຂອງການຍັ່ງສຽງມະຫາ ຊົນທີ່ເປີດເຜີຍໃຫ້ຊາບເມື່ອວັນສຸກຜ່ານມາ ນີ້ ປາກົດວ່າທ່ານ ມູຮິກາ ມີຄະແນນ ນຳໜ້າ ທ່ານ Lacalle ປະມານ 8 ເປີເຊັນ ທ່ານມູຮິກາໄດ້ຮັບຄະແນນສຽງ ຫລາຍກວ່າ ໝູ່ໃນການ ເລືອກຕັ້ງຮອບ ທຳອິດ ໃນເດືອນຕຸລາຜ່ານມາ ແຕ່ກໍ ຍັງ ບໍ່ພຽງ ພໍທີ່ຈະຫລີກລ່ຽງການເລືອກຕັ້ງຮອບຕັດສິນຊີ້ຂາດ ນີ້ ທ່ານມູຮິກາ ເຄີຍເປັນຜູ້ ນຳກອງໂຈນTupamaro ຊຶ່ງ ເປັນກຸ່ມກອງໂຈນທີ່ເຂັ່ນຂ້າພວກນັກການເມືອງ ແລະ ປຸ້ນຈີ້ ທະນາຄານ ໃນຊຸມປີ1960 ຊຶ່ງທ່ານໄດ້ ຖືກຈັບ ແລະຂັງ ດ່ຽວເປັນເວລາ ຫລາຍປີ ໃນຄຸກໃນປະເທດ ຢູຣູກວາຍ ທ່ານLacalle ເປັນປະທານາທິບໍດີຢູຣູກວາຍ ຈາກປີ 1990 ຫາ ປີ 1995 ຜູ້ຊະນະການ ເລືອກຕັ້ງໃນມື້ນີ້ຈະເຂົ້າຮັບຕຳແນ່ງແທນປະທານາ ທິບໍດີ Tabare Vazquez ຄົນປັດຈຸບັນທີ່ໄດ້ປະສົບຜົນສຳເຣັດໃນການນຳເອົາການເຕີບ ໂຕດ້ານເສດຖະກິດມາສູ່ຢູຣູກວາຍ ໃນລະຍະຫ້າປີຂອງການດຳລົງຕຳແນ່ງຂອງທ່ານ ປະເທດ RWANDA ທີ່ບໍ່ເຄີຍເປັນອະດີດອານານິຄົມຂອງອັງກິດໄດ້ຖືກຮັບເອົາເຂົ້າເປັນສະ ມາຊິກ ອັນດັບທີ 54 ຂອງເຄືອຈັກກະພົບອັງກິດ ການຕັດສິນໃຈຮັບເອົາRWANDA ຊື່ງຕັ້ງຢູ່ໃນພາກກາງຂອງທະວີບອັຟຟຣີກາ ເຂົ້າຮ່ວມເຄືອຍາດຂອງກຸ່ມຈັດຕັ້ງຂອງພວກຫົວເມືອງຂື້ນເກົ່າຂອງອັງກິດໄດ້ມີຂື້ນໃນຄືນວັນເສົາວານນີ້ ທີ່ກອງປະຊຸມສຸດຍອດຂອງເຄືອຈັກກະພົບອັງກິດຢູ່ Trinidad and Toba-go ປະເທດເກາະ ດອນໃນເຂດທະເລCaribbean ຣວັນດາ ໄດ້ຂໍເຂົ້າເປັນສະມາຊິກໃນປີກາຍນີ້ ໜັງສືພິມ New Times ຂອງຣວັນດາ ສະບັບ online ກໍຄືອອກທາງອິນເຕີແນັຕ ລາຍງານຂ່າວອ້າງຄຳເວົ້າຂອງລັດຖະມົນຕີຖະແຫລງຂ່າວ ຂອງຣວັນດາ ທ່ານນາງ Louisie Mushikiwaboທີ່ກ່າວວ່າ ລັດຖະ ບານ Kigali ກໍຄືນະຄອນຫລວງຂອງຣວັນດາ ເຫັນ ວ່າການຮັບເອົາຣວັນດາເຂົ້າໃນເຄືອຈັກກະພົບເປັນການຮັບຮູ້ໃນຄວາມ ກ້າວໜ້າອັນໃຫຍ່ຫລວງທີ່ປະເທດນີ້ໄດ້ ກະທຳມາ ໃນໄລຍະ15 ປີຜ່ານມານີ້ ຣວັນ ດາ ຊື່ງເປັນອານານິຄົມເກົ່າຂອງເຢຍລະມັນ ກັບ Belgiumແມ່ນເປັນປະເທດທີສອງຕໍ່ ຈາກ Mozambique ທີ່ບໍ່ແມ່ນຫົວເມືອງຂື້ນ ເກົ່າຂອງອັງກິດແຕ່ໄດ້ຖືກຮັບເຂົ້າເປັນ ສະມາຊິກຂອງເຄືອຈັກກະພົບອັງກິດ ໃນປີ 1994 ຣວັນດາໄດ້ປະສົບກັບການການຂ້າລ້າງເຊື້ອຊາດເຜົ່າພັນຊື່ງພວກຫົວຮຸນແຮງເຜົ່າ ຮູຕູ ໄດ້ເຂ່ນຂ້າເຜົ່າ Tutsi ແລະພວກ Hutu ຫົວປານກາງປະມານ 8 ແສນຄົນ ທາງການອັຟການິສຖານກ່າວວ່າໜ່ວຍຮັກສາຄວາມປອດໄພຊາຍແດນໄດ້ຂ້າພວກຫົວ ຮຸນແຮງຢ່າງໜ້ອຍ 26 ຄົນໃນການສູ້ລົບກັນໄກ້ເຂດຊາຍແດນ ຂອງຕົນ ກັບປາກິສຖານແລະກ່າວຕື່ມວ່າ ໜ່ວຍຮັກສາ ຄວາມປອດໄພ ບໍ່ມີໃຜຖືກຂ້າຕາຍໃນການ ປະທະກັນຢູ່ ແຂວງ Ghost ໃນວັນອາທິດມື້ນີ້ ພວກເຈົ້າໜ້າທີ່ອັຟ ການິສຖານ ກ່າວວ່າ ກຳລັງປະສົມ ຂອງນາໆຊາດ ໄດ້ ໃຫ້ການສະນັບສະນູນທາງ ອາກາດແກ່ໜ່ວຍຮັກສາ ຄວາມ ປອດໄພຊາຍແດນ ໃນ ລະວ່າງການສູ້ລົບ ທີ່ດຳ ເນີນໄປເປັນເວລາຫລາຍຊົ່ວໂມງ ເມື່ອ ວັນ ເສົາວານນີ້ ທ່ານ Gordon Brown ນາຍົກລັດຖະມົນຕີ ອັງກິດ ກ່າວວ່າ ອັງກິດຈະເປັນ ເຈົ້າພາບຈັດກອງປະຊຸມນາໆຊາດ ກ່ຽວກັບອັຟການີສຖານ ໃນປີໜ້ານີ້ ເພື່ອຮ່າງເງື່ອນໄຂ ຕ່າງໆ ສຳລັບການໂອນຄວາມຮັບຜິດຊອບ ດ້ານການຮັກ ສາຄວາມປອດໄພຄືນ ໃຫ້ທາງການອັຟການີສຖານ ທ່ານ ບຣາວ ໄດ້ປະກາດ ຂ່າວນີ້ ຢູ່ຄຽງຂ້າງທ່ານພັນ ຄິມູນ ເລຂາທິການໃຫຍ່ອົງ ການ ສະຫະ ປະຊາຊາດໃນກອງປະ ຊຸມສຸດຍອດຂອງເຄືອຈັກກະພົບອັງກິດທີ່ປະເທດ Trinidad and Tobago ສອງມື້ຫລັງຈາກທີ່ ອົງການພະລົງປາລະມະນູສາກົນຂອງສະຫະປະຊາຊາດ ຫລື IAEA ໄດ້ລົງມະຕິເຫັນດີໃຫ້ລົງໂທດອິຣ່ານ ຍ້ອນກິດຈະກຳດ້ານນິວເຄລຍຂອງອິຣ່ານນັ້ນປະທານສະພາແຫ່ງຊາດຂອງອິຣ່ານໄດ້ກ່າວເຕືອນວ່າ ລັດຖະບານເຕຣ່ານ ອາດຈະຫລຸດລະດັບການຮ່ວມມືກັບອົງການດັ່ງກ່າວລົງກໍໄດ້ ທ່ານ Ali Larijani ກ່າວຢູ່ໃນກອງປະຊຸມສະພາໃນວັນອາທິດມື້ນີ້ວ່າອິຣ່ານຈະທົບ ທວນຄືນເບິ່ງນະໂຍບາຍຂອງຕົນ ໃນເລື່ອງການຮ່ວມມືກັບອົງການ IAEAນັ້ນ ຖ້າຫາກປະຊາຄົມນາໆຊາດຍັງສຶບຕໍ່ກົດດັນອິຣ່ານ ຢູ່ຕໍ່ໄປ ມະຕິທີ່ອົງການIAEA ຮັບຜ່ານໃນວັນສຸກຜ່ານມານັ້ນ ຕິຕຽນອິຣ່ານ ຍ້ອນການຝ່າຝືນຄຳຮຽກຮ້ອງຂອງນາໆຊາດທີ່ໃຫ້ອິຣ່ານຢຸດເຊົາກັ່ນທາດຢູເຣນຽມ ເພື່ອ ເສີມສະມັດຕະ ພາບນັ້ນ ແລະຍ້ອນການລັກລອບກໍ່ສ້າງສະຖານທີ່ທາງນິວເຄລຍແຫ່ງນື່ງ ມະຕິນີ້ທວງໃຫ້ອິຣ່ານ ຢຸດເຊົາໂຄງການກໍ່ສ້າງດັ່ງກ່າວໂດຍທັນທີ ແລະໃຫ້ເປີດເຜີຍກິດຈະກຳດ້ານນິວເຄລຍອື່ນໆອີກທີ່ຕົນລັກລອບເຮັດຢູ່ນັ້ນ ຈີນກັບຣັດເຊຍ ມີສາຍພົວພັນອັນໄກ້ຊິດກັບອິຣ່ານແຕ່ກໍໄດ້ອອກສຽງເຫັນດີນຳມະຕິດັ່ງກ່າວ ຊື່ງຖື ວ່າເປັນການເຄື່ອນໄຫວທີ່ບໍ່ສູ້ມີທີ່ເພິ່ມຄວາມກົດດັນໃສ່ອິຣ່ານຕື່ມອີກ ສ່ວນອິຣ່ານນັ້ນ ປະນາມມະຕິດັ່ງ ກ່າວວ່າເປັນຍຸທະວິທີ ນາບຂູ່ຕົນໃຫ້ຢ້ານກົວ ກຸ່ມຜູ້ແທນສະພານາໆຊາດກຸ່ມນຶ່ງ ໄດ້ຮຽກຮ້ອງໃຫ້ປະເທດ ຕ່າງໆຈົ່ງໃຫ້ການປົກປ້ອງຄຸ້ມຄອງ ແລະ ສະນັບສະນຸນຊາວ ເກົາຫລີເໜືອທີ່ໂຕນໜີມານັ້ນ ໃຫ້ຫລາຍຂື້ນຜູ້ແທນຈາກ 12 ປະເທດຊຶ່ງ ສ່ວນໃຫຍ່ແມ່ນພວກປະເທດໃນຂົງເຂດເອ ເຊຍໄດ້ ພົບປະກັນເມື່ອວັນເສົາວານນີ້ທີ່ ນະ ຄອນຊຽງໄໝ່ຂອງ ໄທເພື່ອ ດຶງຄວາມສົນໃຈ ໄປໃສ່ຊະຕາກຳຂອງພວກອົພຍົບຊາວເກົາ ຫລີເໜືອນັ້ນ ກຸ່ມຜູ້ແທນສະພານາໆ ຊາດກຸ່ມນີ້ໄດ້ອອກ ຖະແລງການສະບັບນຶ່ງທີ່ທວງໃຫ້ ຈີນຍຸຕິການບັງຄັບ ສົ່ງຊາວ ອົພຍົບເກົາຫລີເໜືອ ກັບຄືນປະເທດບ່ອນທີ່ພວກເຂົາເຈົ້າອາດ ຖືກປະຫານຊີວິດແລະໃຫ້ຄວາມຊ່ວຍ ເຫລືອປົກປ້ອງພວກ ເຂົາເຈົ້າໃນຖານະເປັນຊາວອົພຍົບນັ້ນແທນ ຜູ້ແທນສະພາແຫ່ງຊາດຍີ່ ປຸ່ນທ່ານນື່ງທີ່ເຂົ້າຮ່ວມກອງປະຊຸມຄັ້ງນີ້ ກ່າວວ່າ ຈີນມີການຕົກລົງກັນກັບກຸງພຽງຢາງ ເພື່ອ ສົ່ງພວກຊາວ ເກົາຫລີເໜືອ ທີ່ໂຕນໜີອອກມາທັງໝົດກັບຄືນໄປເກົາຫລີເໜືອ ພວກຜູ້ ແທນ ສະພາແຫ່ງຊາດເຫລົ່ານີ້ໄດ້ຍ້ອງຍໍສັນລະເສີນຄວາມພະຍາຍາມຂອງໄທ ທີ່ບໍ່ໄດ້ສົ່ງ ພວກອົພຍົບກັບຄືນໄປປະເທດເກົາຫລີເໜືອໂດຍໄດ້ອະນຸຍາດໃຫ້ພວກເຂົາເຈົ້າເດີນທາງ ໄປເກົາຫລີໃຕ້ຕໍ່ ຫລື ໄປປະເທດອື່ນແທນ ພວກອົພຍົບ ເກົາຫລີເໜືອໄດ້ພາກັນຫລົບ ລີ້ຢູ່ໃນຈີນ ຫລືບໍ່ກໍເດີນທາງຜ່ານປະເທດລາວ ເຂົ້າໄປໄທ ຊຶ່ງເປັນທາງຜ່ານທີ່ສຳຄັນສຳລັບພວກທີ່ ຢາກເດີນທາງເຂົ້າໄປເກົາຫລີໃຕ້ ບັນດາເຈົ້າໜ້າທີ່ອາວຸໂສ ຝ່າຍນະໂຍບາຍເສດຖະກິດຂອງສະຫະພາບຢູໂຣບກ່າວໃນວັນອາທິດມື້ນີ້ວ່າ ການຄ່ອຍໆ ແຂງຄ່າຂື້ນຂອງເງິນຢວນຂອງຈີນ ໃນການແລກປ່ຽນກັບເງິນຕາຕ່າງປະເທດສະກຸນສຳຄັນໆນັ້ນແມ່ນນອນຢູ່ໃນຜົນ ປະໂຫຍດຂອງທັງປະເທດຈີນ ແລະເສດຖະກິດໂລກ ລຸນຫລັງການພົບປະກັບນາຍົກລັດຖະ ມົນຕີຈີນທ່ານ Wen Jiabao ຢູ່ເມືອງນານຈິງ ທາງພາກຕາເວັນອອກຂອງຈີນໃນມື້ນີ້ ທ່ານJean-Claude Trichet ຫົວ ໜ້າທະນາຄານກາງຂອງສະຫະພາບຢູໂຣບ ບອກພວກນັກຂ່າວວ່າ ບັນດາເຈົ້າໜ້າທີ່EU ໄດ້ແນະ ນຳທາງການຈີນ ໃຫ້ດຳເນີນນະໂຍບາຍເງິນຕາ ທີ່ຍືດຍຸ່ນຫລາຍກ່ວານີ້ ຝ່າຍຈີນກ່າວວ່າເງິນຢວນຂອງຕົນຈຳເປັນຕ້ອງມີອັດຕາແລກປ່ຽນທີ່ທຸ່ນທ່ຽງ ຕ້ານກັບເງິນ $ ຂອງສະຫະ ລັດນັ້ນເພື່ອສະນັບສະນູນການຟື້ນໂຕຄືນຂອງເສດຖະກິດຂອງຕົນ ແຕ່ຢູໂຣບ ກ່າວຫາ ປັກກິ່ງວ່າມີຄວາມໄດ້ປຽບຢ່າງບໍ່ຍຸດຕິທຳໃນຕະຫລາດໂລກ